དཔོན་གསས་ཐ་མི་ཐད་ཀའི་ཞལ་ནས་གདམས་པ་འདི་སྐད་གསུངས།རྫོགས་སྐུ་ཀུན་ཏུ་བཟང་པོ་ཡི།ཐུགས་ཉིད་མི་གཡོ་མཛོད་ཁང་ནས།འོད་ཟེར་དཀར་དམར་མཐིང་གསུམ་འཕྲོས།སྟོད་སྨད་བར་དང་གསུམ་གྱི་ནི།གནས་ཆེན་གསུམ་དུ་བྱིན་གྱིས་བརླབས།ཁྱད་པར་སྐུ་ཡི་གཏིང་རིམ་ནས།ཨ་དཀའ་འོད་དང་ལྡན་ཞིགམཁའ་ལ་འོད་སུ་འཕྲོས་ནས་ནི།ཁྱད་པར་གནས་མཆོག་འདི་ལ་ཐིམ།གཉིས་མེད་གཅིག་ཏུ་བྱིན་གྱིས་བརླབས།དེ་ཕྱིར་གནས་མཆོག་ཁྱད་པར་ཆེ།ཀུན་བཟང་སྐུ་དང་གཉིས་སུ་མེད།ཞེས་དང་།ཁྱེད་གསོན་དང་སྐལ་ལྡན་རྣལ་འབྱོར་བ།སངས་རྒྱས་བསྟན་པའི་གཙོ་བོ་དེ།གངས་ཅན་བོད་དུ་ཕེབས་ནས་ཀྱང་།ཆུ་བཞི་འདུས་པའི་མགོ་བོ་ལ།བོན་ཡང་རྣམ་པ་ལྔ་རུ་གསུངས།ཞེས་དང་།དེ་ནས་གངས་དཀར་ཏི་སེ་ཡི།ཤར་ལྷོ་ནུབ་བྱང་བཞི་རུ་བྱོན།གསང་སྔགས་ཞི་ཁྲོ་སྤྱི་སྤུངས་བཤད།ལོངས་སྤྱོད་ཚོགས་ཀྱི་འཁོར་ལོ་བསྐོར།བཀའ་རྟགས་ཞབས་རྗེས་བཞི་རུ་བཞགཅེས་དང་།༼༤༦༨༽བོན་མོ་སྟག་ཝེར་གྱིས།མ་པང་གཡུ་ཡི་མཚོ་མོ་དེ།བདུད་རྩི་ངད་ཀྱི་ཟིལ་པ་ཆགས།རྒྱ་མཚོ་ཆེན་པོ་འཁྱིལ་བ་ལ།མ་དྲོས་ཀླུ་ཡི་ཕོ་བྲང་བཅས།ཟིལ་ཅན་ཞེས་སུ་དེ་ནས་གྲགས།འོག་མིན་དབྱིངས་ཀྱི་ཕོ་བྲང་ནས།བདུད་རྩིའི་ཟིལ་པ་འཐིགས་པ་ནི།དབྱར་དགུན་སྟོན་དཔྱིད་མེད་པ་རུ།རྟ་རྔའི་ཉག་མ་ཙམ་ཞིག་འབབ།མ་དྲོས་ཟིལ་ཆེན་ནང་དུ་ཐིམ།མ་པང་མཚོ་དང་གཉིས་སུ་མེད།ཅེས་དང་།ཨ་ནུ་འཕྲག་ཐག་གི་ཞལ་ནས།སྔོན་སངས་རྒྱས་བསྟན་པའི་གཙོ་བོ་དེ།མལ་དྲོས་ཀླུ་ཡི་རྒྱ་མཚོ་ཡི།ཕྱོགས་བཞིའི་ཁྲུས་སྒོ་བཞིར་བྱོན་ཏེ།ཁྲུས་དང་མདོ་སྡེ་རིམ་པས་གསུངས།ལར་ཡང་མ་དག་སེམས་ཅན་གྱིས།ཁྲུས་དང་གཙང་སྒྲ་བྱས་གྱུར་ན།དག་པའི་ཞིང་དུ་སྐྱེ་བར་འགྱུར།ཞེས་དང་།སད་ནེ་གའུའི་ཞལ་ནས།མ་དྲོས་ཀླུ་ཡི་གདན་སྟེང་ན།གཡུང་དྲུང་སེམས་དཔའི་གྲོང་ཁྱེར་ནི།སུམ་བརྒྱ་དྲུག་ཅུའི་ཕོ་བྲང་བཏབ།ཁྲུས་དང་གཙང་སྦྲ་གང་བྱས་རྣམས།ལས་ཀྱི་བག་ཆགས་དག་ནས་ཀྱང་།དགའ་ལྡན་ལྷ་ཡི་ཡུལ་དུ་སྐྱེ།ཚོགས་ཀྱི་འབྲེལ་བ་གང་བཞག་པ།དོན་གཉིས་ཕུན་སུམ་ཚོགས་པའོ།།ཕྱག་དང་སྐོར་བ་གང་བྱས་རྣམས།བར་ཆོད་རྐྱེན་ངན་བཟློག་ནས་ཀྱང་།མི་ཚེ་མཐའ་རུ་ཕྱིན་པར་འགྱུར།ཞེས་དང་།ཤད་པུ་ར་ཁུག་གི་ཞལ་ནས།སངས་རྒྱས་བསྟན་པའི་གཙོ་བོ་དེས།གངས་དཀར་ཏི་སེའི་ལྷོ་ནུབ་ཏུ།གཤེན་གླུ་ཐེངས་གསུམ་མགུར་དུ་བླངས།ནམ་མཁའི་ལྷ་བོན་སུམ་བརྒྱ་དེ།གཤེན་རབ་སྤྱན་སྔར་ཆར་བཞིན་བབས།གླུ་གར་རོལ་མོའི་བྲོ་གླུ་འཁྲབ།མི་འགྱུར་བཀའ་རྟགས་རྡོ་ལ་བཞགདེ་དུས་གངས་གཉན་ཡ་བག་ཤ་ར་ལ།གངས་དཀར་ཏི་སེ་བྱ་བར་བཏགས།མ་དྲོས་གཟི་ཆེན་མཚོ་མོ་ལ།མ་པང་གཡུ་མཚོ་བྱ་བར་བཏགས།རྒྱ་བོན་ཟིང་པ་མཐུ་ཆེན་གྱིས།སྔོན་ཡེ་གཤེན་གསང་བ་འདུས་པ་ཡིས།ལྷ་རྫོང་གསང་བའི་སྒྲུབ་གནས་སུ།གཡའ་གངས་མཚམས་ཀྱི་བྲག་ཕུག་ཏུ།གཙོ་མཆོག་སྐུ་ཡི་བསྒྲུབ་པ་བསྙེན།ཞེས་སོགས་དང་།དེ་ལྟར་སྒྲུབ་ཕུག་དེ་རྣམས་སུ།ཚོགས་ཀྱི་འབྲེལ་བ་གང་བཞག་པ།ཚེ་འདིར་བར་ཆོད་གློ་བུར་ཞི།ཕྱི་མར་རིག་འཛིན་མཁའ་འགྲོའི་ཞིང་།རང་ལུས་ལྷ་སྐུར་གྲུབ་པའོ།།ཞེས་དང་།སུམ་པའི་བོན་པོ་དབུ་དཀར་གྱིས།སྔོན་བྱོན་གྲུབ་ཐོབ་རིག་འཛིན་སེམས་དཔའ་རྣམས།ཏི་སེ་གངས་ཀྱི་ལྷོ་ནུབ་ཏུ།ལོངས་སྤྱོད་ཚོགས་ཀྱིས་འཁོར་ལོ་བསྐོར།གསང་སེམས་དོན་གྱི་དྲོད་ཚད་ཉུལ།སྟག་འགྲོས་སེང་སྟབས་བྲོ་རུ་འཁྲབ།མི་འགྱུར་ཞབས་རྗེས་སུམ་ཅུ་བཞགདེ་ནས་ལི་ཤུ་སྟག་རིང་དང་།བླ་ཆེན་དྲན་པ་ནམ་མཁའ་དང་།མཁའ་འགྲོ་ཅོ་ཟ་བོན་མོ་དང་།དེ་གསུམ་རིག་འཛིན་གསང་ཕུག་ཏུ།མ་རྒྱུད་ཐུགས་ཀྱི་གཟེར་བུ་བསྒྲུབས།གྲུབ་རྟགས་མི་འགྱུར་ཞབས་རྗེས་བཞགབླ་ཆེན་དྲན་པ་ནམ་མཁའ་དང་།མཁའ་འགྲོ་ཅོ་ཟ་བོན་མོ་ཡིས།རྫོང་བྲག་གསང་བའི་བྲག་ཕུག་ཏུ།གསང་བདུད་དམར་པོ་དམ་ལ་བཏགས།མི་འགྱུར་བཀའ་རྟགས་ཞབས་རྗེས་བཞགཡི་དམ་གསང་བའ་སྒྲུབ་ཕུག་ཏུ།སྐྱེ་མེད་ཡི་གེ་རང་བྱོན་ཡོད།རྔ་གཤང་ཆིབས་ནས་མཁའ་ལ་འཕུར།མི་འགྱུར་བཀའ་རྟགས་རྡོ་ལ་བཞགཅེས་དང་།གནས་ཀྱི་འབྲེལ་བ་བཞག་པ་རྣམས།མ་དག་སེམས་ཅན་ལུས་བོར་ནས།དག་པའི་ཞིང་དུ་སྐྱེ་བར་ངེས།ཞེས་གསུངས།